আন্তর্জাতিক ক্রিকেট কাউন্সিল
১৫ জুন, ১৯০৯ সালে ইংল্যান্ডের লর্ডসে এই প্রতিষ্ঠানের যাত্রা শুরু হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশসমূহই এত যুক্ত হতে পারতো। পরবর্তীতে এতে যোগ দেয় ওয়েস্ট ইন্ডিজ, নিউজিল্যান্ড, ভারত ও পাকিস্তান ক্রিকেট দল।
আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা
আইসিসি চ্যাম্পিয়ন্স ট্রফি প্রতিযোগিতায় কেবলমাত্র ১০বার বোলার কর্তৃক ‘ফিফার’ অর্জিত হয়েছে। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা। ক্রিকেট বিশ্বকাপের পর সর্বাপেক্ষা দ্বিতীয় গুরুত্বপূর্ণ প্রতিযোগিতারূপে বিবেচনা করা হয়ে থাকে। প্রকৃতপক্ষে ১৯৯৮ সালে ‘আইসিসি নক আউট ট্রফি’ নামে পরিচিত ছিল। এ প্রতিযোগিতাটি প্রতি দুই বা তিন বছর অন্তর আয়োজিত হয়ে আসছে।